Diari Oficial de la Generalitat Valenciana


Sumari del DOGV 8077, del 05-07-2017 (2017/5329)

Notificació de la sentència dictada en el procediment ordinari número 228/2016.
-------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5329


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el procediment ordinari número 228/2016. [2017/5329]  
Assumpte civil número 000228/2016  
Judici: procediment ordinari número 000228/2016.  
Part demandant: Verzon Trademark Services, LLC.  
Part demandada: Verizon Rental, SL.  
Sobre: propietat industrial.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime íntegrament la demanda presentada pel procurador dels tribunals Juan Carlos Olcina Fernández, en nom i representació de l'entitat mercantil Verizon Trademark Services, LLC, contra l'entitat mercantil Verizon Rental, SL, i:  
A) Declare:  
1. Que l'entitat mercantil Verizon Trademark Services, LLC, té davant de l'entitat mercantil Verizon Rental, SL, un dret exclusiu i preferent sobre les seues marques de la Unió Europea i espanyola «Verizon».  
2. Que l'adopció i ús per l'entitat mercantil Verizon Rental, SL, del signe distintiu «Verizon Rental» (denominatiu i figuratiu) constitueixen una infracció dels drets d'exclusiva que l'entitat mercantil Verizon Trademark Services, LLC, té sobres les seues marques «Verizon».  
  
3. Que l'adopció i ús de la denominació social Verizon Rental, SL, per l'entitat mercantil demandada constitueix una infracció dels drets d'exclusiva que l'entitat mercantil Verizon Trademark Services, LLC, té sobre les seues marques «Verizon».  
4. Que el registre del nom de domini «verizonrental.es» per l'entitat mercantil Verizon Rental, SL, constitueix una infracció dels drets d'exclusiva que l'entitat mercantil Verizon Trademark Services, LLC, té sobres les seues marques «Verizon».  
B) I condemne l'entitat mercantil Verizon Rental, SL:  
1. A sotmetre's a les declaracions anteriors.  
2. A cessar en qualsevol classe d'ús del signe distintiu ?Verizon Rental- (denominatiu i figuratiu) de la denominació social Verizon Rental, SL, i del nom de domini «verizonrental.es» i a retirar del mercat qualssevol rètols, documents i/o materials publicitaris o comercials (incloent-hi qualsevol publicitat o promoció en línia, així com qualssevol metaetiquetes, metadades o paraules claus keywords utilitzats en línia) en què pogueren figurar consignats.  
3. A abstindre's d'ara en avant de dur a terme qualsevol classe d'ús del signe distintiu «Verizon Rental», de la denominació social Verizon Rental, SL, i del nom de domini «verizonrental.es» en la connexió.  
4. A modificar la denominació social Verizon Rental, SL, eliminant-ne el terme «Verizon» i substituint-lo per un altre que no s'hi confonga.  
5. A indemnitzar l'entitat mercantil Verizon Trademark Services, LLC, en concepte de dany emergent, en la quantitat de 5.882,49 euros.  
6. Al pagament d'una indemnització coercitiva en la quantia de 600 euros per cada dia transcorregut fins que es produïsca el cessament efectiu de la infracció, que s'ha de liquidar en la fase d'execució de sentència.  
C) Ordene la notificació al registrador del nom de domini ?verizonrental.és?, i també a l'entitat pública empresarial Xarxa.es, de la cancel·lació del registre indicat.  
Tot això amb condemna expressa a costes processals a la part demandada, l'entitat mercantil Verizon Rental, SL.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, el qual s'haurà d'interposar en aquest jutjat dins del termini de 20 dies comptador des de la data que es notifique de manera efectiva.  
Aquesta és la meua sentència, de la qual uniu un testimoniatge a les actuacions que l'han motivada, que pronuncie, mane i firme.  
Publicació. La sentència anterior ha sigut llegida i publicada per Leandro Blanco García-Lomas, magistrat jutge del Jutjat de Marques de la Unió Europea número 1 d'Espanya, mentre celebrava audiència pública en el dia de la seua data, cosa que, com a lletrada al servei de l'Administració de justícia, certifique.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a dur a efecte la diligència de notificació de sentència.  
  
Alacant, 25 de maig de 2017.- La lletrada de l'Administració de justícia: Cristina Cifo González.